ai4bharat/Pralekha huggingface dataset:
பாதுகாப்பு அமைச்சகம்
இந்தியா-கஜகஸ்தான் ராணுவ ஒத்துழைப்பு: இணைய கருத்தரங்கம் மற்றும் கண்காட்சி நடைபெற்றது
இந்தியா மற்றும் கஜகஸ்தானுக்கு இடையே ஆன இணைய கருத்தரங்கம் ஒன்று, 2020 அக்டோபர் 15 அன்று நடைபெற்றது.
'உலகத்துக்காக இந்தியாவில் உற்பத்தி செய்வோம் - கஜகஸ்தான் ராணுவ ஒத்துழைப்பு: இணைய கருத்தரங்கம் மற்றும் கண்காட்சி' என்பது இந்த நிகழ்ச்சியின் மையக்கருவாகும்.
பாதுகாப்பு அமைச்சகத்தின் பாதுகாப்பு தளவாடங்கள் உற்பத்தித் துறையின் கீழ், இந்திய தொழில் மற்றும் வர்த்தக சங்கங்களின் கூட்டமைப்பின்  சார்பாக இந்த நிகழ்ச்சி நடத்தப்பட்டது.
ராணுவத் தளவாடங்கள் ஏற்றுமதிகளை அதிகரிப்பதற்கும், அடுத்த ஐந்து வருடங்களில் ராணுவத் தளவாடங்கள் ஏற்றுமதிகளுக்கான விலக்கான 5 பில்லியன் அமெரிக்க டாலர்களை எட்டுவதற்கும் நட்பு நாடுகளுடன் நடைபெற்று வரும் இணைய கருத்தரங்குகளில் தொடர்ச்சியாக இந்த நிகழ்ச்சி ஏற்பாடு செய்யப்பட்டது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://pib.gov.in/PressReleasePage.aspx?PRID=1664989
(Visitor Counter : 166
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
சாமானியர்களுக்கு மிகப்பெரிய சமூக-பொருளாதாரத் தாக்கத்தை ஏற்படுத்தும் அனைத்து திட்டங்களும் 100 சதவீத முழுமை அடைய மத்திய அரசு முனைப்புடன் செயல்பட்டு வருகிறது: திரு பாரத் லால், தலைமை இயக்குநர், நல்லாட்சிக்கான தேசிய மையம்
சாமானியர்களுக்கு மிகப்பெரிய சமூக-பொருளாதாரத் தாக்கத்தை ஏற்படுத்தும் அனைத்து திட்டங்களும் 100 சதவீத முழுமை அடைய மத்திய அரசு முனைப்புடன் செயல்பட்டு வருகிறது என்று நல்லாட்சிக்கான தேசிய மையத்தின் தலைமை இயக்குநர் திரு பாரத் லால் கூறியுள்ளார்.
ஐதராபாத்தில் உள்ள இந்தியன் ஸ்கூல் ஆஃப் பிசினசில்  'பொதுக் கொள்கை, ஆட்சி மற்றும் புத்தாக்கம்' என்ற தலைப்பில் சிறப்புரை ஆற்றிய திரு லால், கடந்த எட்டரை ஆண்டுகளில், குடிநீர், மின்சாரம், சமையல் எரிவாயு போன்ற பல்வேறு சேவைகளை உலகமயமாக்க முயற்சிகள் மேற்கொள்ளப்பட்டு வருகின்றன. கிராமம் மற்றும் பஞ்சாயத்து அளவில் இணையதள இணைப்பு வழங்கப்பட்டுள்ளது. இத்தகைய நடவடிக்கைகள் சிறந்த செயல்பாடுகளுக்கு ஒரு எடுத்துக்காட்டு தவிர வேறில்லை என்றார்.
ஆட்சி, கொள்கை மற்றும் புத்தாக்க செயல்பாடுகள் போன்றவைகள் இணைந்து செயல்படும் போது அதிசயங்களை உருவாக்க முடியும் என்று கூறிய திரு லால், குஜராத் வளர்ச்சிப் பாதை உதாரணத்தை மேற்கோள் காட்டினார்.
1999-2000-ல் பொருளாதார வளர்ச்சி 1.02 சதவீதமாகவும், 2000-2001-ல் 4.89 சதவீதமாகவும் இருந்த நிலையில், குஜராத் முதல்வர் திரு நரேந்திர மோடியின் கீழ் அடுத்த இருபதாண்டுகளில் இரட்டை இலக்க வளர்ச்சியை எட்டியது, பின்னர் மே, 2014 முதல் பிரதமராக அவர் பதவி வகிக்கிறார். இந்தக் காலகட்டத்தில், குஜராத்தில் தண்ணீர்ப் பஞ்சம் நீங்கியது மட்டுமின்றி, 2001-ல் ஏற்பட்ட கட்ச் நிலநடுக்கத்துக்குப் பிறகு, காலநிலை மற்றும் பேரழிவைத் தாங்கும் உள்கட்டமைப்புகள் உருவாக்கப்பட்டு, அனைத்தையும் உள்ளடக்கிய இரட்டை இலக்க வளர்ச்சிக்கும், வாய்ப்புகளுக்கும் குஜராத் ஒரு சிறந்த உதாரணமாகத் திகழ்கிறது, என்றார்.
தேசியக் கல்விக் கொள்கைக்கு பிறகு கல்வித் துறையில் 3.5 லட்சத்துக்கும் அதிகமான பழங்குடியினர் மாணவர்கள் பயன்பெறும் வகையில் 740 ஏக்லவ்யா மாதிரி உறைவிடப் பள்ளிகளை நிறுவுவதை மத்திய அரசு இலக்காகக் கொண்டுள்ளது என்று அவர் சுட்டிக்காட்டினார்.
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய சூரிய எரிசக்திக் கழகம் ‘மினிரத்னா வகை- I' என்ற அந்தஸ்தைப் பெற்றுள்ளது
இந்திய சூரிய எரிசக்திக் கழகம் ‘மினிரத்னா வகை- I' என்ற அந்தஸ்தை 2023, ஏப்ரல் 10 அன்று பெற்றது. இந்தத் தகவலை மத்திய புதிய மற்றும் புதுப்பிக்கத்தக்க அமைச்சகம் தெரிவித்துள்ளது.
இந்த சாதனை குறித்து கருத்து தெரிவித்த இந்திய சூரிய எரிசக்திக் கழகத்தின் நிர்வாக இயக்குநர் திருமதி சுமன்ஷர்மா, தொடர்ச்சியான செயல்பாடு, விரைவான, நெகிழ்வான நடைமுறைகள் ஆகியவற்றால் குறுகிய காலத்தில் இந்த சாதனை படைக்கப்பட்டுள்ளது என்றார். மாண்புமிகு பிரதமரின் பஞ்சாமிர்த இலக்குகளை எட்டுவதற்கு இந்திய சூரிய எரிசக்திக் கழகம் உறுதிபூண்டுள்ளது என்றும் புதைப் படிம எரிபொருள் இல்லாமல், 2030-க்குள் 500 ஜிகா வாட் மின்னுற்பத்தி திறனை எட்டுவதின் ஒருங்கிணைந்த பகுதியாக இருக்கும் என்றும் அவர் தெரிவித்தார்.
உள்துறை அமைச்சகம்
ஆறு மாநிலங்களுக்கு கூடுதல் மத்திய மானியமாக ரூ 3,063.21 கோடி வழங்க மத்திய உள்துறை அமைச்சர் திரு அமித் ஷா தலைமையிலான உயர்மட்ட குழு ஒப்புதல்
2021-ம் ஆண்டில் வெள்ளம், நிலச்சரிவு மற்றும் புயல்களால் பாதிக்கப்பட்ட ஆறு மாநிலங்களுக்கு தேசிய பேரிடர் நிவாரண நிதியில் இருந்து கூடுதல் மத்திய மானியமாக ரூ 3,063.21 கோடி வழங்க மத்திய உள்துறை அமைச்சர் திரு அமித் ஷா தலைமையிலான உயர்மட்ட குழு ஒப்புதல் அளித்துள்ளது.
இயற்கை பேரிடர்களை எதிர்கொண்ட இந்த ஆறு மாநிலங்களின் மக்களுக்கு உதவுவதற்காக பிரதமர் திரு நரேந்திர மோடி தலைமையிலான மத்திய அரசின் உறுதியை இது காட்டுகிறது. நிதி ஒதுக்கீட்டின் விவரம் வருமாறு:‘டௌக்டே’ சூறாவளியால் 2021-ல் பாதிக்கப்பட்ட குஜராத்திற்கு ரூ.1,133.35 கோடி,‘யாஸ்’ சூறாவளியால் 2021-ல் பாதிக்கப்பட்ட மேற்கு வங்காளத்திற்கு ரூ.586.59 கோடி,
2021 தென்மேற்கு பருவமழையின் போது ஏற்பட்ட வெள்ளம்/நிலச்சரிவுகளுக்காக அஸ்ஸாமுக்கு ரூ.51.53 கோடி, கர்நாடகாவுக்கு ரூ.504.06 கோடி, மத்தியப் பிரதேசத்திற்கு ரூ.600.50 கோடி மற்றும் உத்தரகாண்ட் மாநிலத்திற்கு ரூ 187.18 கோடி.
இந்த கூடுதல் உதவியானது, மாநில பேரிடர் நிவாரண நிதியில் இருந்து மத்திய அரசு ஏற்கனவே மாநிலங்களுக்கு விடுவித்த நிதிக்கு கூடுதலாகும். 2021-22ஆம் நிதியாண்டில் மாநில பேரிடர் நிவாரண நிதியில் இருந்து ரூ 17,747.20 கோடியை 28 மாநிலங்களுக்கு மத்திய அரசு வழங்கியுள்ளது. மேலும், மத்திய பேரிடர் நிவாரண நிதியில் இருந்து ரூ 3,543.54 கோடி விடுவிக்கப்பட்டுள்ளது.
‘டௌக்டே’ மற்றும் ‘யாஸ்’ புயல்களுக்குப் பிறகு, 20.05.2021 அன்று தேசிய பேரிடர் நிவாரண நிதியில் இருந்து குஜராத்திற்கு முன்பணமாக ரூ 1,000 கோடி விடுவிக்கப்பட்டது, 29.05.2021 அன்று மேற்கு வங்காளத்திற்கு ரூ 300 கோடி வழங்கப்பட்டது..
2021-22 ஆம் ஆண்டில், இயற்கைப் பேரிடர்களுக்குப் பிறகு பாதிக்கப்பட்ட மாநில அரசுகளிடமிருந்து கோரிக்கையைப் பெறுவதற்குக் காத்திருக்காமல், 22 அமைச்சகங்களுக்கு இடையேயான மத்திய குழுக்களை மத்திய அரசு உடனடியாக நியமித்தது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1786335
நிதி அமைச்சகம்
அரசு பங்குகளின் ஏல விற்பனைக்கான பற்றிய அறிவிப்பு
அரசு பங்குகளை ஏல நடவடிக்கையின் மூலம் விற்பது குறித்த அறிவிப்பை இந்திய அரசு வெளியிட்டுள்ளது.
அதன் படி, '4.48 சதவீத அரசு பங்கு, 2023' ரூ 6,000 கோடிக்கு விலை அடிப்படையிலான ஏலத்தின் மூலம் விற்கப்படும். இது தவிர மேலும் சில பங்குகளும் விற்கப்படும்.
மும்பை கோட்டையில் உள்ள இந்திய ரிசர்வ் வங்கியின் அலுவலகத்தில் 2020 டிசம்பர் 4  அன்று இந்த ஏலங்கள் நடத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்
https://www.pib.gov.in/PressReleasePage.aspx?PRID=1676516
ஜவுளித்துறை அமைச்சகம்
நாட்டுப்புற மற்றும் பழங்குடி ஒவியங்களின் சர்வதேச கண்காட்சியை திரு உபேந்திர பிரசாத் சிங் திறந்து வைத்தார்
“ரீட்டியோன் சே கலாகிரிதியோன்கா சஃபர்” எனும் நாட்டுப்புற மற்றும் பழங்குடி ஒவியங்களின் சர்வதேச கண்காட்சியை தேசிய கைவினை அருங்காட்சியகம் மற்றும் ஹஸ்தகலா அகாடெமியில் மத்திய ஜவுளி அமைச்சகத்தின் செயலாளர் திரு உபேந்திர பிரசாத் சிங் இன்று திறந்து வைத்தார்.
கைவினை பொருட்கள் மேம்பாடு ஆணையர் அலுவலகம் மற்றும் ஒடி கலை மையம் இணைந்து ஏற்பாடு செய்த இந்த கண்காட்சியில் ஏழு நாடுகளில் இருந்து  125 நாட்டுப்புற மற்றும் பழங்குடி ஒவியங்கள் காட்சிப்படுத்தப்பட்டுள்ளன. இன்று  முதல் செப்டம்பர் 3 வரை இந்த சிறப்பு கண்காட்சி நடைபெறும்.
நிகழ்ச்சியில் உரையாற்றிய திரு உபேந்திர பிரசாத் சிங், பல்வேறு கலைப் படைப்புகளை ஒரே இடத்தில் காண்பதற்கான வாய்ப்பை கலை ரசிகர்களுக்கு இத்தகைய கண்காட்சிகள் வழங்குவதோடு, கலைஞர்களுக்கும் ஊக்கமளிக்கும் என்றார்.
மிகவும் பிரபலமான இந்திய கைவினை பொருட்களை ஊக்குவிக்க கைவினை பொருட்கள் மேம்பாடு ஆணையர் அலுவலகத்தை அரசு அமைத்துள்ளதாகவும், கலைகள் மற்றும் கலைஞர்களின் மேம்பாட்டிற்காக பல்வேறு நடவடிக்கைகள் எடுக்கப்பட்டு வருவதாகவும் அவர் கூறினார்.
மேலும் தகவல்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747091
----
(Visitor Counter : 131
உள்துறை அமைச்சகம்
மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா இன்று மகாராஷ்டிர மாநிலம் மும்பையில் 'மனதின் குரல்' நிகழ்ச்சியின் 100வது அத்தியாயத்தைக் கேட்டார்
பிரதமர் திரு நரேந்திர மோடியின் 'மனதின் குரல்' நிகழ்ச்சி இன்று 100 அத்தியாயங்களை நிறைவு செய்துள்ளது. மத்திய உள்துறை அமைச்சரும், கூட்டுறவுத் துறை அமைச்சருமான திரு அமித் ஷா இன்று மகாராஷ்டிர மாநிலம் மும்பையில் 'மனதின் குரல்' நிகழ்ச்சியின் 100வது அத்தியாயத்தைக் கேட்டார்.
மனதின் குரல் நிகழ்ச்சியின் மூலம், பிரதமர் திரு நரேந்திர மோடி சாதனையாளர்களை பாராட்டுவது, இளம் தலைமுறையினருக்கு தேசத்தின் எதிர்காலத்தை கட்டமைக்கவும் சிறந்த எதிர்காலத்தை உருவாக்கவும் உத்வேகம் அளித்துள்ளது என்று திரு அமித் ஷா கூறினார்.
'மனதின் குரல்' மூலம், பிரதமர் திரு நரேந்திர மோடி, நாட்டின் மூலை முடுக்குகளிலும் மக்களுக்கும் அரசுக்கும் இடையே பாலம் அமைக்கும் விதத்தில் செய்திகளைத் தருகிறார்
பல்வேறு பிராந்தியங்கள், மொழிகள் மற்றும் பேச்சுவழக்குகள் பற்றிய உரையாடல்களை மேடையேற்றுவதன் மூலம் பிரதமர் திரு நரேந்திர மோடி இந்தியாவின் சமூக ஜனநாயகத்தை வலுப்படுத்தியுள்ளார் என அமித்ஷா குறிப்பிட்டார்.
பிரதமர் திரு நரேந்திர மோடியின் 'மனதின் குரல்' நிகழ்ச்சி இன்று 100 அத்தியாயங்களை நிறைவு செய்துள்ளதாக ட்விட்டரில் திரு அமித் ஷா பதிவு செய்துள்ளார். மும்பையில் மனதின் குரல் நிகழ்ச்சியின் 100வது அத்தியாயத்தைக் கேட்டேன். பிரதமர் திரு நரேந்திர மோடி சாதனையாளர்களை பாராட்டுவது, இளம் தலைமுறையினருக்கு தேசத்தின் எதிர்காலத்தை கட்டமைக்கவும் சிறந்த எதிர்காலத்தை உருவாக்கவும் உத்வேகம் அளித்துள்ளது என்று கூறியுள்ளார்.
பிரதமர் அலுவலகம்
என்டிஆர்எஃப் அணி உருவாக்கப்பட்ட தினத்தில் அவர்களுக்குப் பிரதமர் வாழ்த்து தெரிவித்துள்ளார்
தேசிய பேரிடர் மீட்புப்படை  அணி உருவாக்கப்பட்ட தினத்தில் அவர்களுக்குப் பிரதமர் திரு.நரேந்திர மோடி வாழ்த்து தெரிவித்துள்ளார்.
தொடர்ச்சியான டுவிட்டர் பதிவுகளில் பிரதமர் கூறியிருப்பதாவது:
“@NDRFHQ அணி உருவாக்கப்பட்ட தினத்தில் அவர்களின் கடின உழைப்புக்காக பாராட்டுகிறேன். மிகவும் சவாலான சூழ்நிலைகளில் மீட்பு மற்றும் நிவாரண நடவடிக்கைகள் பலவற்றில் அவர்கள் முன்னணியில் இருந்துள்ளனர். என்டிஆர்எஃப்-ன் துணிவும், தொழில்முறையும் மிகவும் ஊக்கமளிப்பவை. அவர்களின் எதிர்கால முயற்சிகளுக்கு நல்வாழ்த்துக்கள்.
பேரிடர் நிர்வாகம் என்பது அரசுகளுக்கும், கொள்கை வகுப்போருக்கும் மிகவும் முக்கியமான விஷயமாகும். செயல்பாட்டு அணுகுமுறையோடு, பேரிடர் மேலாண்மை அணிகள் நிலைமையை கட்டுக்குள் கொண்டு வந்த பின், பேரிடரை தாக்குப் பிடிக்கும் அடிப்படைக் கட்டமைப்பு குறித்து நாங்கள் சிந்திக்கவும், இந்த விஷயம் தொடர்பாக ஆராய்ச்சியில் கவனம் செலுத்தவும் வேண்டியுள்ளது.
‘பேரிடரை தாக்குப் பிடிக்கும் அடிப்படை கட்டமைப்பு ஒருங்கிணைப்பை’ வடிவமைக்கும் முயற்சியை இந்தியா மேற்கொண்டுள்ளது. நமது என்டிஆர்எஃப் அணிகளின் திறனை மேலும் கூர்மைப்படுத்தவும் நாங்கள் பணியாற்றி வருகிறோம். இதனால் எந்தவொரு சவாலான காலத்திலும் அதிகபட்ச உயிர்களையும், உடைமைகளையும் நாம் பாதுகாக்க முடியும்”.
நிலக்கரி அமைச்சகம்
நிலக்கரி பற்றாக்குறை இல்லை; ஜூன் 2023 வரை உள்நாட்டு உற்பத்தியில் 8.51% அதிகரிப்பு
பல ஆண்டுகளாக நிலக்கரி உற்பத்தியில் பெரும் முன்னேற்றம் ஏற்பட்டுள்ளது. 2022-23 ஆம் ஆண்டில் அகில இந்திய நிலக்கரி உற்பத்தி 893.19 மில்லியன் டன்னாக இருந்தது, இது 2013-14 ஆம் ஆண்டில் 565.77 மில்லியன் டன்னாக இருந்தது.
தற்போதைய இறக்குமதிக் கொள்கையின்படி, நிலக்கரி திறந்த பொது உரிமத்தின்  கீழ் வைக்கப்படுகிறது, மேலும் பொருத்தமான வரியைச் செலுத்துவதன் மூலம் நுகர்வோர் தங்கள் ஒப்பந்த விலைகளின்படி அவர்கள் விரும்பும் மூலத்திலிருந்து நிலக்கரியை இறக்குமதி செய்யலாம்.
நாட்டில் நிலக்கரிக்கு பஞ்சமில்லை. நாட்டின் பெரும்பாலான நிலக்கரித் தேவை உள்நாட்டு உற்பத்தி / விநியோகம் மூலம் பூர்த்தி செய்யப்படுகிறது. 2022-2023 ஆம் ஆண்டில் அகில இந்திய நிலக்கரி உற்பத்தி 893.19 மெட்ரிக் டன்னாக இருந்தது, இது 2021 - 2022 ஆம் ஆண்டில் சுமார் 14.7% வளர்ச்சியுடன் 778.21 மெட்ரிக் டன்னாக இருந்தது. நடப்பு ஆண்டில் ஜூன் 2023 வரை உள்நாட்டு நிலக்கரி உற்பத்தி கடந்த ஆண்டின் இதே காலகட்டத்துடன் ஒப்பிடும்போது 8.51% அதிகரித்துள்ளது.
பசுமை சுரங்கத்தை ஊக்குவிக்க நிலக்கரி நிறுவனங்கள் பின்வரும் நடவடிக்கைகளை எடுத்து வருகின்றன:
மாசுபாட்டின் தாக்கத்தை குறைக்க நவீன தொழில்நுட்பத்தை நடைமுறைப்படுத்துதல்.
நிலக்கரி நிறுவனங்களால் ஒவ்வொரு ஆண்டும் விரிவான மரம் நடும் திட்டம் மேற்கொள்ளப்படுகிறது. மேற்கொள்ளப்பட்ட காடு வளர்ப்பின் விளைவாக புதிய வனப் பகுதியும், புதிய உயிர்-பன்முகத்தன்மை மற்றும் சுற்றுச்சூழல் அமைப்பும் நிறுவப்பட்டுள்ளன.
சுற்றுச்சூழல் பூங்காக்களை உருவாக்குவதன் மூலம் உயிர் பன்முகத்தன்மையைப் பாதுகாப்பதற்கான முயற்சிகள்.
தொழில்துறை மற்றும் சமூக பயன்பாட்டிற்காக சுரங்க நீரை அதிகபட்சம் பயன்படுத்துதல்.
நிலக்கரி போக்குவரத்து மற்றும் ஏற்றுதல் அமைப்புக்கான முதல் மைல் இணைப்புத் திட்டங்களை அறிமுகப்படுத்துதல்.
பதப்படுத்துதல் மற்றும் மணல் பிரித்தெடுத்தல் மூலம் அதிக சுமையை  லாபகரமாக பயன்படுத்துவதற்காக மணல் பிரிப்பு நிலையங்களை நிறுவுதல். இது மணலின் வணிக மற்றும் உள்நாட்டு பயன்பாட்டை எளிதாக்குகிறது மற்றும் ஆற்றிலிருந்து மணல் அள்ளுவதை எளிதாக்குவதால் சுற்றுச்சூழலைப் பாதுகாக்கிறது.
கோல் இந்தியா லிமிடெட் வரும் ஆண்டுகளில் 3000 மெகாவாட் சூரிய மின்சக்தி திட்டங்களை நிறுவ திட்டமிட்டுள்ளது, மேலும் ஏற்கனவே 11 மெகாவாட்டுக்கும் அதிகமான சூரிய மின் உற்பத்தி நிலையங்களை நிறுவியுள்ளது.
இத்தகவலை மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் பிரகலாத் ஜோஷி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.ANU/PKV/AG
(Visitor Counter : 50
பிரதமர் அலுவலகம்
மாக் பிஹு பண்டிகையை ஒட்டி நாட்டு மக்களுக்குப் பிரதமர் வாழ்த்து தெரிவித்துள்ளார்
மாக் பிஹு பண்டிகையை ஒட்டி பிரதமர் திரு.நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
இது குறித்துப் பிரதமர் தனது ட்விட்டர் பக்கத்தில்,
"மாக் பிஹு பண்டிகைக்கு வாழ்த்துகள். இந்தப் பண்டிகை இயற்கையுடனான நமது பிணைப்பை ஆழமாக்குவதோடு மகிழ்ச்சியான சூழலை மேம்படுத்தும் என்று நம்புகிறேன்" எனப் பதிவிட்டுள்ளார்.
உணவுப் பதப்படுத்துதல் தொழிற்சாலைகள் அமைச்சகம்
உணவு மற்றும் வேளாண் வாரம் 2020-நிகழ்வை மத்திய அமைச்சர் திரு.நரேந்திர சிங் தோமர் தொடங்கி வைத்தார்.
2020 அக்டோபர் 16 முதல் 22-ம்தேதி வரை ஒருங்கிணைக்கப்படும் இந்தியா-சர்வதேச உணவு & வேளாண் வாரத்தை இணையம் வாயிலாக மத்திய வேளாண் மற்றும் விவசாயிகள் நலன், உணவு பதப்படுத்தும் தொழில்துறை, கிராம வளர்ச்சி மற்றும் பஞ்சாயத்து ராஜ் அமைச்சர் திரு.நரேந்திர சிங் தோமர் தொடங்கி வைத்தார். தொடக்க நிகழ்வில் உரையாற்றிய திரு.தோமர், இந்திய உணவு சந்தையில் இந்தியாவின் உணவுப் பதப்படுத்தும் துறையின் பங்கு 32% இருப்பதாக கூறினார். விவசாயிகளின் வருவாயை அதிகரிக்கும் வகையில் விவசாயத்துறை மற்றும் உணவு துறையில் தொழில்நுட்பத்தை உபயோகப்படுத்துவதே இந்த வேளாண் மற்றும் உணவு தொழில்நுட்பத்தின் நோக்கமாக இருக்கும் என்றும் கூறினார். இந்த வழியில்தான், 2022-ம் ஆண்டுக்குள் விவசாயிகளின் வருமானத்தை இருமடங்காக அதிகரிக்கும் பிரதமர் திரு.நரேந்திரமோடியின் இலக்கு நிர்ணயிக்கப்பட்டிருப்பதாகவும் அவர் தெரிவித்தார்.
உணவு மற்றும் வேளாண் துறையின் வளங்கள் குறித்து பேசிய திரு.தோமர், இந்தியாவின் வேளாண் மற்றும் கிராமப்பொருளாதாரம் வலுவானதாக இருக்கிறது என்றார். முறையான சந்தைப்படுத்துதல் மற்றும் நவீன தொழில்நுட்பம் ஆகியவை வேளாண்துறையில் பெரிய வளர்ச்சியை நோக்கி இட்டுச் செல்லும் என்றும், இந்தப் பாதையை நோக்கி பிரதமர் திரு.நரேந்திரமோடியின் தலைமையின் கீழ் முக்கியமான நடவடிக்கைகள் மேற்கொள்ளப்படும் என்றும் அவர் கூறினார். நாட்டின் மொத்த உள்நாட்டுஉற்பத்தியில் விவசாயத்தின் பங்கு 3.4 % இருக்கிறது என்று தெரிவித்த அவர், கொவிட் தருணத்தில் கூட இந்தியாவின் பொருளாதார வளர்ச்சியில் வேளாண்துறை பெரும் பங்கு ஆற்றியதாகவும் தோமர் கூறினார். இந்த நிகழ்வை முன்னிட்டு அன்ன தேவோ பவா என்று தலைப்பிடப்பட்ட இயக்கத்தை திரு.தோமர் தொடங்கி வைத்தார். உணவின் மீதான மதிப்பை உணரும் வகையில் விழிப்புணர்வு அதிகரிக்கப்பட வேண்டும் என்ற அவர், உணவு வீணாவதை குறைப்பதில் கவனம் செலுத்த வேண்டும் என்றும் வேண்டுகோள் விடுத்தார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1665112
அறிவியல் மற்றும் தொழில்நுட்பத்துறை
இதுவரை கவனம் செலுத்தப்படாத சமூக, தொழில் மற்றும் சுற்றுச்சூழல் தேவைகளின் மீது கவனம் செலுத்துங்கள்: மாணவர்களுக்கு டாக்டர் ஹர்ஷ் வர்தன் கோரிக்கை
ஆராய்ச்சித் தேடல்களின் முன்னேற்றத்துக்கான மாணவர்களின் கண்டுபிடிப்புகள் - காந்திய இளம் தொழில்நுட்பக் கண்டுபிடிப்பு  மற்றும் நீடித்த தொழில்நுட்ப கண்டுபிடிப்புகளுக்கான ஆராய்ச்சி மற்றும் முன்னெடுப்புகளுக்கான அமைப்பு - காந்திய இளம் தொழில்நுட்பக் கண்டுபிடிப்பு  என்னும் இரண்டு விருதுகளை தில்லியில் நடைபெற்ற மெய்நிகர் நிகழ்ச்சி ஒன்றில் மத்திய சுகாதாரம் மற்றும் குடும்ப நலம், அறிவியல் மற்றும் தொழில்நுட்பம் மற்றும் புவி அறிவியல் அமைச்சர் டாக்டர் ஹர்ஷ் வர்தன் இன்று வழங்கினார்.
ஆராய்ச்சித் தேடல்களின் முன்னேற்றத்துக்கான மாணவர்களின் கண்டுபிடிப்புகள் - காந்திய இளம் தொழில்நுட்பக் கண்டுபிடிப்பின் கீழ் 14 விருதுகள் மற்றும் 11 பாராட்டு விருதுகள், மற்றும் நீடித்த தொழில்நுட்ப கண்டுபிடிப்புகளுக்கான ஆராய்ச்சி மற்றும் முன்னெடுப்புகளுக்கான அமைப்பு - காந்திய இளம் தொழில்நுட்பக் கண்டுபிடிப்பின் கீழ் 7 விருதுகள் மற்றும் 16 பாராட்டு விருதுகள் இந்த நிகழ்ச்சியில் வழங்கப்பட்டன.
தொடர்புடைய துறைகளின் சிறந்த பேராசிரியர்கள் மற்றும் விஞ்ஞானிகளின் கடுமையான ஆய்வுக்கு பிறகு விருது வென்றவர்கள் தேர்ந்தெடுக்கப்பட்டனர்.
நிகழ்ச்சியில் பேசிய அமைச்சர் டாக்டர் ஹர்ஷ் வர்தன், இதுவரை கவனம் செலுத்தப்படாத சமூக, தொழில் மற்றும் சுற்றுச்சூழல் தேவைகளின் மீது கவனம் செலுத்துங்கள் என்று மாணவர்களுக்கு கோரிக்கை விடுத்தார்.
இந்த வருடம் பிப்ரவரி மாதத்தின் போது தனிநபர் பாதுகாப்புக் கவசங்கள், பரிசோதனை உபகரணங்கள் மற்றும் சுவாசக் கருவிகளை இந்தியா தயாரித்து வைக்கவில்லை என்றும், ஆனால் தற்போது அரசின் ஆதரவோடு இந்திய தொழில் முனைவோர் எடுத்த முயற்சிகளின் காரணமாக மேற்கண்ட பொருட்களின் தயாரிப்பில் இந்தியா தன்னிறைவு அடைந்துள்ளதோடு மட்டுமல்லாமல், இதர நாடுகளுக்கு ஏற்றுமதியும் செய்து கொண்டிருப்பதாக அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1670367
----
(Visitor Counter : 215
நிதி அமைச்சகம்
கட்டண அறிவிக்கை எண்.100/2020 – சுங்கம் - சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தல்
மத்திய நேரடி வரிகள் மற்றும் தீர்வைகள் வாரியம், தீர்வைகள் சட்டம் 1962 பிரிவு 14, துணைப் பிரிவு -ன் கீழ் அளிக்கப்பட்டுள்ள அதிகாரங்களின்படி, மாற்றங்கள் செய்வது அவசியமானது மற்றும் பயனளிக்கும் என்று திருப்தி அடைந்த பிறகு, மத்திய நிதி அமைச்சகம் வெளியிட்டுள்ள, 2001 ஆகஸ்ட் 3-ம் தேதியிட்ட, அதே தேதியில் அரசிதழில் வெளியிட்டப்பட்ட, அறிவிக்கை எண். 36/2001 – தீர்வைகள்  –ல் மாற்றங்களைச் செய்துள்ளது.
குறிப்பிடப்பட்ட அறிவிக்கையில், அட்டவணை-1, அட்டவணை-2 மற்றும் அட்டவணை-3 என்று அட்டவணைகள் இருக்கும்.
சமையல் எண்ணை, பித்தளை, கசகசா, பாக்கு, தங்கம் மற்றும் வெள்ளி தொடர்பான கட்டண மதிப்பு நிர்ணயித்தலில் செய்யப்பட்டுள்ள மாற்றங்களை பற்றிய விரிவான தகவல்களை கீழ்கண்ட இணைப்பில் காணலாம்.
https://pib.gov.in/PressReleasePage.aspx?PRID=1664822
(Visitor Counter : 72
குடியரசுத் துணைத் தலைவர் செயலகம்
இந்தியாவின் உள்நாட்டு விஷயங்களில் கருத்து தெரிவிப்பதைத் தவிர்க்குமாறு மற்ற நாடுகளுக்கு குடியரசுத் துணைத்தலைவர் அறிவுறுத்தல்
அண்டைநாடுகள் உள்ளிட்டு, மற்ற நாடுகள் இந்தியாவின் உள்நாட்டு விஷயங்களில் கருத்து தெரிவிப்பதைத் தவிர்க்குமாறு குடியரசுத் துணைத் தலைவர் திரு. எம். வெங்கைய நாயுடு இன்று அறிவுறுத்தினார். ஜம்மு-காஷ்மீர் தொடர்பான 370வது பிரிவு நீக்கம் என்ற முடிவானது நாட்டின் ஒற்றுமை, ஒருமைப்பாடு, பாதுகாப்பு, இறையாண்மை ஆகியவற்றைப் பாதுகாப்பதற்காக பொதுவான நலன்களின் அடிப்படையில் மேற்கொள்ளப்பட்டது என்பதையும் அவர் உறுதிபடத் தெரிவித்தார்.
முன்னாள் வெளியுறவு அமைச்சர் திருமதி சுஷ்மா சுவராஜ் அவர்களின் முதலாவது நினைவு தினத்தை ஒட்டி பஞ்சாப் பல்கலைக்கழகம் ஏற்பாடு செய்திருந்த திருமதி. சுஷ்மா சுவராஜ் முதலாவது நினைவு சொற்பொழிவை நிகழ்த்திய குடியரசுத் துணைத்தலைவர், இந்தியா நாடாளுமன்ற ஜனநாயகத்தைப் பின்பற்றி வரும் ஒரு நாடு; 370வது பிரிவை அகற்றுவது என்ற முடிவு நாடாளுமன்றத்தில் விரிவான விவாதங்களுக்குப் பின்னர் பெரும்பான்மையான உறுப்பினர்களின் ஆதரவுடன் நிறைவேற்றப்பட்டது என்பதையும் சுட்டிக் காட்டினார்.
மற்ற நாடுகளின் விஷயங்களில் தலையிடுவதற்குப் பதிலாக தங்களது சொந்த நாட்டு விஷயங்களில் இதர நாடுகள் கவனம் செலுத்த வேண்டும் என்றும் திரு. நாயுடு கேட்டுக் கொண்டார்.
இறப்பதற்கு முன்பாக திருமதி. சுஷ்மா சுவராஜ் 370வது பிரிவு குறித்து வெளியிட்ட கருத்துக்களை சுட்டிக் காட்டிய குடியரசுத் துணைத்தலைவர் வெளியுறவு அமைச்சர் என்ற வகையில் இந்தியாவின் நிலைபாட்டை மிகவும் திறமையோடு அவர் வெளிப்படுத்தி வந்ததோடு, அவற்றை மிகுந்த இனிமையோடும், மென்மையோடும் வெளிப்படுத்தினார் என்று குறிப்பிட்டார். அதே நேரத்தில் நாடு மேற்கொண்டுள்ள நிலைபாட்டை மிகவும் உறுதியாகவும் வெளிப்படுத்துவதும் அவரது வழக்கமாக இருந்தது என்றும் அவர் மேலும் குறிப்பிட்டார்.
திருமதி. சுஷ்மா சுவராஜ் அவர்களுக்கு புகழாரம் சூட்டிய அவர், முன் உதாரணமானதொரு இந்தியப் பெண் ஆகவும் அவர் திகழ்ந்தார் என்றும் குறிப்பிட்டார். தான் வகித்த பொறுப்புகள் அனைத்திலுமே தனது முத்திரையைப் பதித்துச் சென்ற திறமையானதொரு நிர்வாகியாகவும் அவர் விளங்கினார்.
இளம் அரசியல்வாதிகள் அவரை முன் உதாரணமாகக் கொண்டு அவரது தனித்தன்மைகளைப் பின்பற்றி நடக்கவேண்டும் என்று கேட்டுக்கொண்ட திரு. நாயுடு மேலும் கூறுகையில் திருமதி. சுஷ்மா ஜி மிகவும் அருமையானதொரு மனிதராக, கனிவானவராக, நண்பர்கள், ஆதரவாளர்கள் அல்லது பொதுமக்கள் என எவரிடமிருந்தும் வரும் எந்தவொரு கோரிக்கைக்கும் உடனடியாக பதிலளிப்பவராக விளங்கினார் என்றும் குறிப்பிட்டார்.
திருமதி. சுவராஜ் மிகச்சிறந்த பேச்சாளராகவும் திகழ்ந்தவர் என்று குறிப்பிட்ட குடியரசுத் துணைத்தலைவர் 1996ஆம் ஆண்டில் மக்களவையில் நடைபெற்ற ஒரு விவாதத்தின் போது ‘இந்தியத் தன்மை’ என்பது குறித்து மிகச் சிறப்பாக உரையாற்றியதையும் நினைவு கூர்ந்தார். பேசும் மொழியின் தூய்மை, தேர்வு செய்யப்பட்ட வார்த்தைகள், தெளிவான சிந்தனை ஆகிய அனைத்துமே அனைவராலும் போற்றப்பட்ட பேச்சாளராக அவரை உருவாக்கியது.
உணர்ச்சிபூர்வமானதொரு தேசியவாதியாகத் திகழ்ந்த அவர் தனது கருத்துக்களை எவ்வித ஒளிவு மறைவுமின்றி எப்போதும் வெளிப்படுத்தியவர் என்றும் குடியரசுத் துணைத்தலைவர் குறிப்பிட்டார்.
உள்துறை அமைச்சகம்
2019 ஜூலை 3 முதல் மேலும் ஆறு மாதங்களுக்கு ஜம்மு-காஷ்மீர் மாநிலத்தில் குடியரசுத் தலைவர் ஆட்சியை நீட்டிக்க மத்திய அமைச்சரவை ஒப்புதல்
வரவிருக்கும் நாடாளுமன்றக் கூட்டத்தொடரில் இது குறித்த தீர்மானம் நாடாளுமன்றத்தின் ஒப்புதலுக்கு முன்வைக்கப்படும்
ஜம்மு- காஷ்மீர் மாநில ஆளுநரின் அறிக்கையில் குறிப்பிட்டிருந்த வகையில் மாநிலத்தில் தற்போது நிலவும் சூழ்நிலையின் அடிப்படையில் இந்திய அரசியலமைப்புச் சட்டப் பிரிவு 356 உட்பிரிவு -இன் கீழ் ஜம்மு-காஷ்மீர் மாநிலத்தில் குடியரசுத் தலைவர் ஆட்சியை ஜூலை 3, 2019 முதல் மேலும் ஆறு மாதங்களுக்கு நீட்டிக்க பிரதமர் திரு. நரேந்திர மோடியின் தலைமையில் கூடிய மத்திய அமைச்சரவை தனது ஒப்புதலை வழங்கியது.
விளைவுகள்:
இந்த முடிவின் விளைவாக ஜம்மு-காஷ்மீர் மாநிலத்தில் குடியரசுத் தலைவர் ஆட்சி 2019 ஜூலை 3 முதல் மேலும் ஆறு மாதங்களுக்கு நீட்டிக்கப்படும்.
தற்போதைய குடியரசுத் தலைவர் ஆட்சியின் காலம் 2019 ஜூலை 2-ம் தேதியுடன் முடிவடைகிறது. 2019 ஜூலை 3 முதல் மேலும் ஆறு மாத காலத்திற்கு மாநிலத்தில் குடியரசுத் தலைவர் ஆட்சியை நீட்டிக்கலாம் என மாநில ஆளுநர் பரிந்துரைத்திருந்தார்.
அமலாக்கம்:
இதற்கான ஒப்புதலைப் பெறுவதற்கான தீர்மானம் வரவிருக்கும் நாடாளுமன்றக் கூட்டத்தொடரில் நாடாளுமன்றத்தின் இரு அவைகளின் முன் வைக்கப்படும்.
பின்னணி:
ஜம்மு-காஷ்மீர் அரசியலமைப்புச் சட்டப் பிரிவு 92-இன் கீழ் 20.06.2018 அன்று ஜம்மு-காஷ்மீர் மாநில ஆளுநர் இந்திய குடியரசுத் தலைவரின் ஒப்புதலுடன் ஓர் அறிவிக்கையை வெளியிட்டார். அதன்படி இது தொடர்பான தற்காலிக மற்றும் இதர விளைவுகளுக்கான ஏற்பாடுகளுடன் மாநிலத்தின் அரசு மற்றும் சட்டமன்றம் ஆகியவற்றின் செயல்பாடுகளுக்கான உரிமையை தன்னிடம் எடுத்துக் கொண்டார். தொடக்கத்தில் செயல்படாமல் நிறுத்தி வைக்கப்பட்டிருந்த மாநில சட்டமன்றம் 21.11.2018 அன்று மாநில ஆளுநரால் கலைக்கப்பட்டது.
20.06.2018 அன்று மாநில ஆளுநரால் வெளியிடப்பட்ட அறிவிப்பு ஆறு மாதங்களுக்குப் பிறகு 19.12.2018 அன்று முடிவுக்கு வந்தது. ஜம்மு-காஷ்மீர் அரசியல் அமைப்புச் சட்டத்தின் 92வது பிரிவின் கீழ் இத்தகைய அறிவிப்பை மேலும் ஆறு மாதங்களுக்கு நீட்டிக்க வழிவகை ஏதும் இல்லை. எனவே, மாநில நிலவிய சூழ்நிலையை கருத்தில் கொண்டு, மாநில ஆளுநரின் பரிந்துரைப்படி இந்திய அரசியலமைப்புச் சட்டத்தின் பிரிவு 356-இன் கீழ் குடியரசுத் தலைவர் ஆட்சியை நிறுவும் அறிவிக்கையை குடியரசுத் தலைவர் வெளியிட்டார். அதைத் தொடர்ந்து குடியரசுத் தலைவரின் இந்த அறிவிப்புக்கு ஒப்புதல் தரும் தீர்மானம் ஒன்றுக்கு 28.12.2018 அன்று மக்களவையும் 3.1.2019 அன்று மாநிலங்களவையும் ஒப்புதல் வழங்கின.
குடியரசுத் தலைவர் ஆட்சியின் நடப்புக் காலம் 2019 ஜூலை 2 உடன் முடிவடைகிறது. 2019 ஜூலை 3 முதல் மேலும் ஆறு மாதங்களுக்கு மாநிலத்தில் குடியரசுத் தலைவர் ஆட்சியை நீட்டிக்கலாம என மாநில ஆளுநர் பரிந்துரை செய்திருந்தார்.
பிரதமர் அலுவலகம்
பிரதமர் மந்திரி விவசாய நீர்ப்பாசனத் திட்டத்தின் முன்னேற்றம் குறித்து பிரதமர் ஆய்வு
பிரதமர் திரு. நரேந்திர மோடி அவர்கள், இன்று மத்திய அரசின் முன்னோடி பாசனத் திட்டமான, பிரதமர் விவசாய நீர்ப்பாசனத் திட்டத்தின் முன்னேற்றம் குறித்து ஆய்வு செய்தார்.
இக்கூட்டத்தில் சம்பந்தப்பட்ட பல்வேறு அமைச்சகங்களை சேர்ந்த அலுவலர்கள் தவிரவும், பிரதமர் அலுவலகம் மற்றும் நிதி ஆயோக் சேர்ந்த அலுவலர்களும் பங்கேற்றனர்.
99 முதன்மை பாசனத் திட்டங்களில், 5.22 லட்சம் ஹெக்டேர் நிலங்கள் பாசனம் பெறும் வகையிலான 21 திட்டங்கள், ஜூன், 2017-க்குள் நிறைவேற்றப்படும்.
மகராஷ்டிரா, மத்திய பிரதேசம் மற்றும் ஒடிசா ஆகிய மாநிலங்களில் உள்ள கூடுதல் 45 முன்னுரிமைத் திட்டங்கள், நல்ல நிலையில் முன்னேற்றம் அடைந்துள்ளதுடன், குறிப்பிட்டகாலக் கெடுவிற்குள் அவை நிறைவேற்றப்படும்.
வரவிருக்கின்ற இத்திட்டங்களில் அலுவலர்கள், சொட்டுநீர் மற்றும் நுண்ணிய பாசனத்திற்கு அதிக கவனம் செலுத்த வேண்டும் என பிரதமர் வலியுறுத்தினார். இத்திட்டங்களினால் பயன்பெறும் நிலங்களில், திறமையான பயிர் விளைவிக்கும் முறைகள் மற்றும் நீர் பயன்பாட்டு முறைகள் குறித்து பல்வேறு அரசுத் துறைகள், விவசாய அறிவியல் மையங்கள் மற்றும் விவசாய பல்கலைக்கழங்கள் ஆகியவை ஒருங்கிணைந்து செயல்பட அவர் கேட்டுக் கொண்டார்.
அலுவலர்கள், பிரதம மந்திரி விவசாய பாசனத் திட்டத்தில் விரிவான மற்றும் முழுமையான பார்வையுடன் செயல்பட வேண்டும் என பிரதமர் அறிவுறுத்தினார். பாசனத் திட்டங்களின் முன்னேற்றத்தை கண்காணிப்பதற்காக, வான் செயலிகள் உள்ளிட்ட, நவீனமாக கிடைக்கக்கூடிய தொழில்நுட்பங்களை பயன்படுத்தவும் அவர், கேட்டுக் கொண்டார்.
(